
RAPORT 

asupra Cererii de reexaminare a Legii privind aprobarea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării

 (PLx. 608/2010)


1. În conformitate cu prevederile art. 135 din Regulamentul Camerei Deputaţilor, republicat, prin adresa nr. PLx. 608 din 11 octombrie 2011, Comisia pentru învăţământ, ştiinţă, tineret şi sport a fost sesizată, spre dezbatere, în fond, cu Cererea de reexaminare a Legii  privind aprobarea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării.

Legea are ca obiect de reglementare aprobarea Ordonanţei de urgenţă a Guvernului nr. 79/2010, care se referă la modificarea legilor de înfiinţare şi funcţionare a Academiei de Ştiinţe Medicale (Legea nr.264/2004), a Academiei Oamenilor de Ştiinţă din România (Legea nr.31/2007) şi a Academiei de Ştiinţe Tehnice (Legea nr.230/2008), în sensul abrogării unor articole care privesc susţinerea, inclusiv bugetară, a acestora de către stat.

2. În baza prevederilor art. 54 şi 55 din Regulamentul Camerei Deputaţilor, republicat, la dezbaterea Legii a participat ca invitat: domnul Andrei Gheorghe Kiraly – secretar de stat în cadrul Ministerului Educaţiei, Cercetării, Tineretului şi Sportului. 

3. În funcţie de obiectul şi conţinutul său, Legea face parte din categoria legilor ordinare, potrivit prevederilor art. 73 din Constituţia României, republicată.


4. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, în şedinţa din 5 octombrie 2011 a respins Cererea de reexaminare formulată de Preşedintele României şi a admis Legea privind aprobarea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării.


5. La lucrările Comisiei au fost prezenţi 20 deputaţi, din totalul de 27 membri ai Comisiei.


În şedinţa din 25 octombrie 2011, Comisia pentru învăţământ, ştiinţă, tineret şi sport, analizând prevederile Legii de aprobare a Ordonanţei de urgenţă a Guvernului nr. 79/2010 şi ţinând seama de implicaţiile asupra vieţii academice româneşti, cu unanimitatea voturilor celor prezenţi,  propune Plenului Camerei Deputaţilor respingerea Cererii de reexaminare formulată de Preşedintele României şi adoptarea Legii privind aprobarea Ordonanţei de urgenţă a Guvernului nr. 79/2010, cu modificări şi completări, conform Anexei la prezentul raport.  

ANEXĂ
1. Amendamente admise

	Nr.

crt.
	Text Legi 
Legea nr.264/2004
Legea nr.31/2007

Legea nr.230/2008
	Text

OUG 79/2010
	Text

adoptat de Senat
ca urmare a reexaminării 
	Text propus de Comisie

(autorul amendamentului)
	Motivare

	1.
	---
	---
	Titlul Legii: Lege privind  aprobarea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării
	Text nemodificat. 
	

	2.
	---
	---
	Articol unic. – Se aprobă Ordonanţa de urgenţă a Guvernului nr. 79 din 1 septembrie 2010 pentru modificarea unor acte normative din domeniul cercetării, publicată în Monitorul Oficial al României, Partea I, nr. 638 din 10 septembrie 2010, cu următoarele modificări:
	Articol unic. – Se aprobă Ordonanţa de urgenţă a Guvernului nr. 79 din 1 septembrie 2010 pentru modificarea unor acte normative din domeniul cercetării, publicată în Monitorul Oficial al României, Partea I, nr. 638 din 10 septembrie 2010, cu următoarele modificări şi completări:
	Respectarea normelor de tehnică legislativă

	3.
	---
	 Titlul Ordonanţei:   Ordonanţa de urgenţă pentru modificarea unor acte normative din domeniul cercetării
	---
	Text nemodificat. 
	

	4. 
	---
	Art. I - Legea nr. 230/2008 privind înfiinţarea şi funcţionarea Academiei de Ştiinţe Tehnice din România, publicată în Monitorul Oficial al României, Partea I, nr. 748 din 5 noiembrie 2008, cu modificările ulterioare, se modifică după cum urmează:
	---
	Text nemodificat.
	

	5. 
	Art. 15 - (1) Membrii titulari ai ASTR primesc o indemnizaţie lunara brută în valoare de 1.800 lei. Membrii corespondenţi primesc o indemnizaţie lunară brută de 1.400 lei. Membrii de onoare pot beneficia de o indemnizaţie stabilită de adunarea generală.
(2) Membrii prezidiului ASTR beneficiază de o majorare cu 20% a indemnizaţiei lunare.
	---
	---
	1.  La articolul I, înaintea punctului 1, se introduce un nou punct, cu următorul cuprins:

„ – La articolul 15 alineatele (1) şi (2) se modifică şi vor avea următorul cuprins:
«Art. 15 – (1)  Membrii titulari ai ASTR pot primi o indemnizaţie lunară brută în valoare de 1800 de lei. Membrii corespondenţi pot primi o indemnizaţie lunară brută de 1400 de lei.
(2) Membrii prezidiului ASTR pot beneficia de o majorare de 20% a indemnizaţiei lunare.»”
Autor: Comisia
	Pentru buna funcţionare a academiei şi pentru a menţine posibilitatea acordării unei indemnizaţii membrilor acesteia, în cazul în care vor exista fondurile necesare.

	5.
	Capitolul VI 
Aparatul de lucru al ASTR şi al unităţilor din subordine

Art. 28. - (3) Angajarea, încetarea raporturilor de serviciu şi salarizarea personalului de la nivel central şi din filialele teritoriale se fac în conformitate cu dispoziţiile legale aplicate personalului bugetar şi se aprobă de către biroul prezidiului ASTR.
	1. La articolul 28, alineatul (3) se abrogă.
	1. La articolul I, punctul 1 se abrogă.


	2. La articolul I, punctul 1, se modifică şi va avea următorul cuprins:
 „ 1. La articolul 28 alineatul (3) se modifică şi va avea următorul cuprins:

«(3) Angajarea, încetarea raporturilor de serviciu şi salarizarea personalului de la nivel central şi din filialele teritoriale se fac în conformitate cu dispoziţiile legale aplicate personalului bugetar.»”
Autor: Comisia
	Pentru a putea fi asigurată funcţionarea ASTR cu un aparat de lucru.

	6.
	Capitolul VII - Finanţarea şi patrimoniul ASTR
Art. 29. - (1) Fondurile necesare funcţionării ASTR conform prezentei legi şi statutului propriu se asigură din venituri proprii şi din subvenţii de la bugetul de stat, prin bugetul Autorităţii Naţionale pentru Cercetare Ştiinţifică. 
	2. La articolul 29, alineatul (1) va avea următorul cuprins:

"Art. 29 - (1) Fondurile necesare funcţionării ASTR conform prezentei legi şi statutului propriu se asigură din venituri proprii. Indemnizaţiile prevăzute la art. 15 se acordă în limita fondurilor disponibile."
	2. La articolul I punctul 2, alineatul (1) al articolului 29 se modifică şi va avea următorul cuprins:
„Art. 29. - (1) Fondurile necesare funcţionării ASTR conform prezentei legi şi statutului propriu se asigură din venituri proprii şi din subvenţii de la bugetul de stat, prin bugetul Autorităţii Naţionale pentru Cercetare Ştiinţifică. Indemnizaţiile prevăzute la art. 15 se pot acorda în limita fondurilor disponibile.”
	3. Text nemodificat
	Similar AST din Europa, statul român asigură finanţarea de bază a ASTR, cu excepţia indemnizaţiilor. Acestea se pot acorda în măsura unui buget disponibil din surse atrase. 

	7.
	Art. 30. -  Organele administraţiei teritoriale sprijină ASTR prin acordarea de spaţii necesare funcţionării în bune condiţii.”
	3. Articolul 30 se abrogă.
	3. La articolul I, punctul 3 se modifică şi va avea următorul cuprins: 

„3. Articolul 30 se modifică şi va avea următorul cuprins:

Art. 30. -  Organele administrative teritoriale pot sprijini ASTR prin acordarea de spaţii necesare funcţionării în bune condiţii.”
	4. Text nemodificat
	Sprijin posibil, dar nu obligatoriu, pentru a sigura buna funcţionare a ASTR.

	8.
	---
	Art. II - Legea nr. 31/2007 privind reorganizarea şi funcţionarea Academiei Oamenilor de Ştiinţă din România, publicată în Monitorul Oficial al României, Partea I, nr. 35 din 18 ianuarie 2007, cu modificările şi completările ulterioare, se modifică după cum urmează:
	Text nemodificat
	Text nemodificat
	

	9.
	 Art. 8 - (5) Soţul supravieţuitor, precum şi copiii minori, urmaşi ai membrilor titulari ai AOSR, beneficiază lunar de un sprijin material neimpozabil, conform Legii nr. 86/1998 privind acordarea unui sprijin material pentru soţul supravieţuitor şi pentru urmaşii membrilor Academiei Române.
	1. La articolul 8, alineatul (5) se abrogă.
	Text nemodificat
	Text nemodificat
	

	10.
	Art. 8 - (7) Fondurile necesare pentru plata drepturilor prevăzute la alin. (1)– (6) se alocă de la bugetul de stat şi se plătesc beneficiarilor lunar, prin bugetul AOSR.
	2. La articolul 8, alineatul (7) va avea următorul cuprins:

"(7) Drepturile prevăzute la alin. (1)-(6) se acordă în limita fondurilor disponibile."
	4. La articolul II punctul 2, alineatul (7) al articolului 8 se modifică şi va avea următorul cuprins:

"(7) Drepturile prevăzute la alin. (1)-(6) se pot acorda în limita fondurilor disponibile."

	5. Text nemodificat
	Indemnizaţiile nu se mai alocă de la bugetul de stat ca în prevederea iniţială. Dispoziţia imperativă „se acordă” s-a înlocuit cu „se poate”.  

	11.
	Capitolul IV - Aparatul de lucru al AOSR şi al unităţilor din subordine
Art. 19 - (21) Normativele de personal, criteriile de constituire a compartimentelor şi statele de funcţii pentru unităţile din subordine se aprobă de preşedintele AOSR, la propunerea secretarului ştiinţific, cu încadrarea în numărul maxim de posturi aprobat pentru AOSR prin legile bugetare anuale.
	3. La articolul 19, alineatul (21) va avea următorul cuprins:

"(21) Normativele de personal, criteriile de constituire a compartimentelor şi statele de funcţii pentru unităţile din subordine se aprobă de preşedintele AOSR, la propunerea secretarului ştiinţific."
	5. La articolul II, punctele 3, 4 şi 5 se abrogă.


	6. La articolul II, punctul 3, alineatul (21) al articolului 19, se modifică şi va avea următorul cuprins:
„Art. 19 - (21) Normativele de personal, criteriile de constituire a compartimentelor şi statele de funcţii pentru unităţile din subordine se aprobă de preşedintele AOSR, la propunerea secretarului ştiinţific, cu încadrarea în numărul maxim de posturi aprobat pentru AOSR prin legile bugetare anuale.”

Autor: Comisia
	Numărul maxim de posturi trebuie corelat cu alocaţia bugetară pentru buna funcţionare a Academiei, neputând fi lăsat la libera dispoziţie a preşedintelui.

	12.
	Art. 19 - (3) Angajarea, încetarea raporturilor de serviciu şi salarizarea personalului de la nivel central şi din filialele teritoriale se face în conformitate cu dispoziţiile legale aplicate personalului bugetar şi se aprobă de către preşedintele AOSR, la propunerea secretarului ştiinţific.
	4. La articolul 19, alineatul (3) se abrogă.
	
	7. La articolul II, punctul 4, se modifică şi va avea următorul cuprins:
„4. La articolul 19, alineatul (3) se modifică şi va avea următorul cuprins:
«(3) Angajarea, încetarea raporturilor de serviciu şi salarizarea personalului de la nivel central şi din filialele teritoriale se face în conformitate cu dispoziţiile legale aplicate personalului bugetar.»”

Autor: Comisia
	Funcţionarea AOSR fiind asigurată din fonduri publice, orice raporturi de serviciu, inclusiv salarizarea, trebuie să respecte normele legale în vigoare. 

	13.
	Art. 20 – (1) Finanţarea activităţii AOSR şi a unităţilor din subordine se asigură de la bugetul de stat, utilizându-se în completare şi venituri extrabugetare, conform legilor bugetare anuale.
	5. La articolul 20, alineatul (1) va avea următorul cuprins:
„Art. 20 – (1) Finanţarea activităţii AOSR şi a unităţilor din subordine se asigură din venituri proprii.”
	
	8. La articolul II, punctul 5, alineatul (1) al articolului 20, se modifică şi va avea următorul cuprins:
„Art. 20 – (1) Fondurile necesare funcţionării AOSR conform prezentei legi şi a statutului propriu se asigură din alocaţii de la bugetul de stat şi din venituri proprii.”
Autor: Comisia
	AOSR, asemenea academiilor de ştiinţe din ţările membre UE, funcţionează cu o anumită susţinere financiară din partea statului român, fiind în principal un înalt for de consacrare ştiinţifică. Reformulare pentru a se pune de acord cu textul legii finanţelor publice. 

	14.
	Art. 20 - (24) Drepturile salariale pentru personalul bugetar din aparatul de lucru se vor acorda pentru funcţiile de execuţie conform prevederilor referitoare la funcţiile de execuţie din administraţia publică centrală de specialitate din Anexa nr. I la Ordonanţa de urgenţă a Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar, aprobată prin Legea nr. 383/2001, cu modificările şi completările ulterioare, iar funcţiile de conducere beneficiază şi de drepturile salariale prevăzute la Anexa nr. VI/Ia din Ordonanţa Guvernului nr. 10/2007 privind creşterile salariale ce se vor acorda în anul 2007 personalului bugetar salarizat potrivit Ordonanţei de urgenţă a Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr. II şi III la Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, aprobată cu modificări prin Legea nr. 231/2007.

	6. La articolul 20, alineatele (23) şi (24) se abrogă.
	6. La articolul II, punctul 6 se modifică şi va avea următorul cuprins:

„6. La articolul 20, alineatul (24) se modifică şi va avea următorul cuprins:
«(24) Drepturile salariale pentru personalul bugetar din aparatul de lucru, care ocupă funcţii de conducere şi de execuţie se vor acorda în conformitate cu prevederile salariale acordate personalului contractual din administraţia publică centrală, plătit din fonduri publice. »”
	9. Text nemodificat.

	Preşedintele, asemenea colegilor din UE, se bucură de un prestigiu ştiinţific deosebit, dar şi de o recunoaştere publică a statutului, inclusiv în ceea ce priveşte retribuţia. 

Abrogarea OUG 24/2000 şi a OG 10/2007, prin intrarea în vigoare a Legii cadru nr. 330/2009, abrogată prin Legea nr. 284/2010 a necesitat punerea de acord a textului cu prevederile legii. 



	15.
	Art. 20 - (25) Fondurile necesare pentru plata indemnizaţiilor şi drepturilor salariale se alocă de la bugetul de stat şi se plătesc beneficiarilor lunar, prin bugetul AOSR.
	7. La articolul 20, alineatul (25) va avea următorul cuprins:

"(25) Plata indemnizaţiilor şi drepturilor salariale se face în limita fondurilor disponibile."
	7. La articolul II punctul 7, alineatul (25) al articolului 20 se modifică şi va avea următorul cuprins:

„(25) Fondurile necesare pentru plata drepturilor salariale şi a cheltuielilor  cu bunuri şi servicii se alocă de la bugetul de stat şi se plătesc beneficiarilor/ furnizorilor lunar, prin bugetul AOSR.”

	10. Text nemodificat
	Statul român, asemenea celor din UE, în ideea instituirii treptat a societăţii cunoaşterii, susţine financiar academia şi asigură fondurile bunei desfăşurări a acesteia, inclusiv drepturile salariale. 

	16.
	Art.21 – (1) AOSR are în dotare un parc auto propriu.

(2) Numărul maxim de autovehicule necesare bunei funcţionări a structurilor AOSR şi consumul lunar de carburanţi se stabilesc prin statutul propriu, potrivit Ordonanţei Guvernului nr. 80/2001 privind stabilirea unor cheltuieli pentru autorităţile şi instituţiile publice, aprobată cu modificări prin Legea nr. 247/2002, cu modificările şi completările ulterioare.
	8. Articolul 21 se abrogă.
	8. La articolul II, punctul 8 se modifică şi va avea următorul cuprins:
„8. La articolul 21, alineatul (2) se modifică şi va avea următorul cuprins: 
«(2) Numărul maxim de autovehicule necesare bunei funcţionări a structurilor AOSR şi consumul lunar de carburanţi se stabilesc prin statutul propriu, în limita fondurilor disponibile, potrivit Ordonanţei Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări prin Legea nr. 247/2002, cu modificările şi completările ulterioare.»”
	11. La articolul II, punctul 8 se modifică şi va avea următorul cuprins:

„8. La articolul 21, alineatul (2) se modifică şi va avea următorul cuprins: 

«(2) Numărul maxim de autovehicule necesare bunei funcţionări a structurilor AOSR este de 3 pentru nivelul central şi câte unul pentru fiecare filială. Consumul lunar de carburanţi se stabileşte prin statutul propriu, în limita fondurilor disponibile, potrivit Ordonanţei Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări prin Legea nr. 247/2002, cu modificările şi completările ulterioare.»”
Autor: Comisia
	AOSR, dispune în prezent de un număr de autoturisme, aflate momentan în baza OUG 79/2010, în conservare. Punerea lor în circulaţie se va face în măsura existenţei fondurilor disponibile atrase. 



	17.
	Art. 22 – (3) AOSR poate elabora proiecte de acte normative din domeniul său de activitate, ce se supun spre aprobare Guvernului de către Ministerul Educaţiei, Cercetării, Tineretului şi Sportului.
	9. La articolul 22, alineatul (3) se abrogă.
	---
	12. La articolul II, punctul 9 se modifică şi va avea următorul cuprins:
„9. La articolul 22, alineatul (3) se modifică şi va avea următorul cuprins: 

 „(3) AOSR poate elabora proiecte de acte normative din domeniul său de activitate, ce se supun spre aprobare Guvernului de către Ministerul Educaţiei, Cercetării, Tineretului şi Sportului.”
Autor: Comisia
	Pentru a oferi AOSR posibilitatea de a contribui la realizarea unor proiecte academice. 

	18.
	---
	Art. III - Legea nr. 264/2004 privind organizarea şi funcţionarea Academiei de Ştiinţe Medicale, publicată în Monitorul Oficial al României, Partea I, nr. 605 din 6 iulie 2004, cu modificările ulterioare, se modifică după cum urmează:
	Text nemodificat.
	Text nemodificat.

	

	19.
	Art. 10 - (1) Membrii titulari ai Academiei de Ştiinţe Medicale beneficiază, începând cu data de 1 ianuarie 2005,  de o indemnizaţie lunară viageră egală cu salariul mediu pe economie.
	1. La articolul 10, alineatul (1) va avea următorul cuprins:

"Art. 10 - (1) Membrii titulari ai Academiei de Ştiinţe Medicale beneficiază de o indemnizaţie lunară viageră egală cu salariul mediu pe economie, în limita fondurilor disponibile."
	9. La articolul III punctul 1, alineatul (1) al articolului 10 se modifică şi va avea următorul cuprins: 

"Art. 10 - (1) Membrii titulari ai Academiei de Ştiinţe Medicale pot beneficia de o indemnizaţie lunară viageră egală cu salariul mediu pe economie, în limita fondurilor disponibile."

	13. Text nemodificat.

	Prevederea este identică cu cea de la art. 10 alin. (1) din OUG 79/2010, eliminându-se caracterul imperativ cu „pot beneficia”, dacă sunt fonduri disponibile.

	20.
	Art. 23 -  Salarizarea personalului din aparatul de lucru propriu al Academiei de Ştiinţe Medicale se face în conformitate cu dispoziţiile aplicabile personalului bugetar.
	2. Articolul 23 va avea următorul cuprins:

„Art. 23 -  Salarizarea personalului din aparatul de lucru propriu al Academiei de Ştiinţe Medicale se face în conformitate cu dispoziţiile aplicabile personalului bugetar, în limita fondurilor disponibile.”
	10. La articolul III, punctele 2 şi 3 se abrogă.


	14. La articolul III punctul 2, articolul 23 se modifică şi va avea următorul cuprins:
„Art. 23 - Salarizarea personalului din aparatul de lucru propriu al Academiei de Ştiinţe Medicale se face în conformitate cu dispoziţiile aplicabile personalului bugetar.”
Autor: Comisia

	ASM, membră a Uniunii Academiilor Medicale din Europa, a solicitat sprijin extern pentru a putea achita cheltuielile. Se evită astfel, punerea României într-o situaţie delicată, cu atât mai mult cu cât preşedinţia forumului european este asigurată e România, prin preşedintele ASM. 

	21.
	Art. 24 - (1) Finanţarea Academiei de Ştiinţe Medicale se asigură de la bugetul de stat, prin bugetul Ministerului Sănătăţii, şi din venituri proprii. 
	3. La articolul 24, alineatul (1) va avea următorul cuprins:

"Art. 24 - (1) Finanţarea Academiei de Ştiinţe Medicale se asigură din venituri proprii."
	
	15. La articolul III, punctul 3, alineatul (1) al articolului 24 se modifică şi va avea următorul cuprins:

„Art. 24 - (1) Finanţarea Academiei de Ştiinţe Medicale se asigură din subvenţii de la bugetul de stat, prin bugetul Ministerului Sănătăţii şi din venituri proprii.”

Autor: Comisia
	Statul român, asemenea celor din UE, în ideea instituirii treptat a societăţii cunoaşterii, susţine financiar academia şi asigură fondurile bunei desfăşurări a acesteia.

